પનવર બે સ્ટેજમાં યોજાયેલી સ્પર્ધામાં 20 મિનિટ અને 35.87 સકેન્ડના સમય સાથે બીજા સ્થાને રહ્યો હતો અને એથ્લેટિક્સમાં ભારતને પ્રથમ મેડલ પણ અપાવ્યો હતો. યુથ ઓલિમ્પિક્સના નવા ફોર્મેટમાં ટ્રેક એન્ડ ફિલ્ડમાં કોઈ ફાઈનલ્સ હોતી નથી. પ્રત્યેક સ્પર્ધા બે વખત યોજાય છે. જેમાં બંને રાઉન્ડના અંતે નોંધાયેલા સ્કોરના આધારે વિજેતા જાહેર કરવામાં આવે છે. 17 વર્ષીય પનવર પ્રથમ સ્ટેજમાં 20:23.30 સેકન્ડ સાથે બીજા સ્થાને રહ્યો હતો. ઈક્વાડોરના પાતિન ઓસ્કારે આ સ્પર્ધામાં ગોલ્ડ મેડલ જીત્યો હતો. ઓસ્કાર પ્રથમ સ્ટેજમાં 20:13.30 સેકન્ડ અને બીજા સ્ટેજમાં 20:38.17 સેકન્ડના સમય સાથે પ્રથમ સ્થાને રહ્યો હતો. પનવરનો કુલ સમય 40:59.17 સેકન્ડનો રહ્યો હતો જ્યારે ગોલ્ડ મેડલ વિજેતા ઓસ્કારનો કુલ સમય 40:41.86 સેકન્ડનો રહ્યો હતો. પ્યુર્ટો રિકોના જાન મોરેઉએ બ્રોન્ઝ મેડલ જીત્યો હતો..